Source: http://fi.opasnet.org/fi/Keskustelu:Pneumokokkirokotteen_hankinta_kansalliseen_rokotusohjelmaan
Timestamp: 2019-03-25 20:00:04+00:00
Document Index: 2554401

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Keskustelu:Pneumokokkirokotteen hankinta kansalliseen rokotusohjelmaan – Opasnet Suomi
Keskustelu:Pneumokokkirokotteen hankinta kansalliseen rokotusohjelmaan
Tämä sivu käsittelee pneumokokkirokotearvioinnin käytännön töiden järjestelyjä. Varsinainen arviointi ja keskustelu ohjeistetaan sivulla Pneumokokkirokotteen hankinta kansalliseen rokotusohjelmaan.
1 Yhtäkkiä rokotuskohua ei olekaan syntynyt
2 Kansallinen rokotusasiantuntijaryhmä KRAR
4.2 Jakeet
4.4 Avainsanat
4.5 Relaatiot
4.6 Kehittyneemmät hakukoneet
5.1 Lehdistötiedote 3.7.2014
5.2 Perusviesti jaettavaksi somessa
5.3 Rokotepäätöksentekoa voi avata kansalle
6 Työohje
6.1 Viikkopalaverit
6.2 Erikoistumissuunnitelma
6.3 Työn osat
Yhtäkkiä rokotuskohua ei olekaan syntynyt
Kirjoitus on julkaistu Potilaan lääkärilehdessä, Kommentit 04.10.2014. [1] Lehden asiasanat rokotukset pneumokokkirokote
Minkälaisia rokotteita haluaisit että valtio ostaa veroeuroillasi? Olisitko valmis maksamaan laatuerosta kahden rokotteen välillä? Ja miten laadun määrittelisit ja mittaisit? Miten kirjoittaisit auki vertailuperusteet niin, että ne olisivat oikeudenmukaiset etkä ehdoin tahdoin suosisi yhtä valmistajaa toisen kustannuksella? Kaikki nämä asiat – ja paljon muutakin – ovat mietinnän keskiössä, kun kansallisen rokotusohjelman hankinnoille laaditaan tarjouskilpailun kriteereitä lain määräämissä rajoissa. Kuten tänä syksynä pikkulasten pneumokokkirokotehankinnalle.
Aiemmin vastaavia hankintoja on valmisteltu visusti neljän seinän sisällä ja usean oven takana. Nyt ehdotettiin, että prosessi pitäisi avata ­läpinäkyvämmäksi lisäämällä eri intressiryhmien kuulemistilaisuuksia. Eristäytymisen muurien minimalistisen purkamisen sijasta valitsimme kuitenkin kurssin täyskäännöksen. Koska mitään salattavaa ei ole eikä absoluuttista totuutta omista kukaan, läpinäkyvyyttä yritetään saavuttaa hyödyntämällä avoimen päätöksen­teon periaatteita ja työvälineitä. Oletukset, mallit ja niiden lopputulemat on laitettu tiskille kaiken kansan nähtäväksi ja kommentoitavaksi. Kysyköön se joka ei ymmärrä. Ehdottakoon se joka enemmän tietää tai se, jota liiallisen tietämisen pakkopaita ei rajoita. Pistettäköön paremmaksi kaikin mahdollisin keinoin!
Tämä saattaa vaikuttaa ehkä liiankin populistiselta selviytymiskeinolta nykyhetkessä, kun julkisia rokotuskeskusteluja käydään usein kohujen saattelemana. Kohut luovat aiheetonta huolta ja epäilyä rokotusten turvallisuudesta. Ne leimaavat kohujen keskiössä olevat ja kyseenalaistavat asiantuntijuuden. Rokotuksia koskevaa tietoa voi siten olla vaikea tulkita. Lisäksi rokotteisiin liittyy väestön, yksilön ja lääketeollisuuden intressejä, mikä herättää intohimoja ja epäluuloja, jotka edelleen mutkistavat rokotuksiin liittyvää päätöksentekoa.
Aineiston ja menetelmien avaamisella on avoimen päätöksenteon hengen mukaisesti saatu nyt aikaan avoin, järkiperäinen ja perustellen käyty hyviä päätössuosituksia tuottava julkinen keskustelu. Kaikki halukkaat ovat voineet osallistua keskusteluun wikipohjaisella sivustolla joko kommentoimalla tai vastaamalla asiantuntijoiden esittämiin väittämiin. Sivusto on samalla toiminut työtilana, jonne on kerätty tarvittavaa taustatietoa sekä epidemiologisia ja taloudellisen arvioinnin laskentamalleja niin suomen- kuin englanninkielisiä keskustelijoita varten. Kuka tahansa on voinut perehtyä päätösvalmistelun perusteisiin yksityiskohtia myöten ja myös kommentoida niitä avoimessa keskustelussa, joko nimellään tai nimimerkillä.
Ja kas – yhtäkkiä ei kohua olekaan syntynyt. Itse asiassa sen kahden kuukauden ajan, kun keskusteluun on avoimesti voinut ottaa osaa, aktiivisten keskustelijoiden määrä on ollut päätähuimaavan pieni. Sivuja kurkkineita on satoja, mutta lääketeollisuuden asiantuntijat ovat ainoina osoittaneet arviointiprosessin kipupisteitä ja argumentoineet omista näkökulmistaan. Kaikki muut, kiihkeimmin ja kovimmin huutavat kriitikot ja trollit mukaan lukien, ovat vaienneet itsensä läpinäkyvän näkymättömiksi.
Olisiko niin että vihdoin on löytynyt foorumi, jolla vaikeastakin aiheesta voidaan käydä avointa keskustelua, joka tuottaa uutta tietoa ja näkemystä sekä monipuolistaa yhteiskunnallisten päätösten valmistelua? Voisiko tätä mallia soveltaa rohkeasti myös muihin kiperiin aiheisiin?
Kirjoittaja on ylilääkäri THL:ssä.
Kokoonpano 4.7.2014 alkaen
Harri Saxén, lasten infektiotautien professori, Helsingin yliopisto (pj)
Markku Broas, sisätautuien ja infektiosairauksien EL, Suomen Infektiolääkärit ry
Tiina Jaakkola, ylilääkäri, Fimea
Anu Kantele, sisätautien ja infektiosairauksien EL, Suomen Infektiolääkärit ry
Jane Marttila, kliinisen mikrobiologian EL, Suomen Yleislääkärit ry
Tea Nieminen, lasten infektiolääkäri, Suomen Lastenlääkäriyhdistys ry
Taneli Puumalainen, ylilääkäri, sosiaali- ja terveysministeriö
Anne Ylönen, kehittämispäällikkö, Suomen Terveydenhoitajaliitto STHL ry
Merit Melin, THL
Jukka Jokinen, THL
Pekka Nuorti, THL
Heini Salo, THL
Hanna Nohynek, THL (siht)
25.6. Projektikokous ja tilannetarkastelu. Päätös keskustelun avaamisesta.
1.7. Avoimen keskustelun markkinointi ja moderointi alkaa. Kohderyhmät:
Suomalaiset ja ulkomaiset pneumokokkiasiantuntijat (Heini tekee listan)
Vanha ja uusi kansallinen rokoteasiantuntijaryhmä KRAR.
THL:n omat nettisivut, blogit ym. Kuka kirjoittaa blogin? Blogin voisi ajoittaa heinäkuun puoliväliin, jolloin keskustelua on jo käytynä mutta on vielä aikaa osallistua.
Avoimen hallinnon yhteisö (VNK, VM, Avoin Ministeriö, OKF, Verkkodemokratiaseura ym. )
Potilas- ja rokotejärjestöt (kuka kerää listan?)
Pitäisikö keskustelua sopivasta €/QALY-rajasta käydä laajemminkin sosiaali- ja terveydenhuollon piirissä? Pitäisikö lähestyä terveystaloustieteilijöitä tai sairaanhoitopiirejä yleensä?
Elokuu 2014: Siihen mennessä tehdyn työn tuottaman alustavan suosituksen toimittaminen KRAR:lle ja STM:öön tiedoksi.
Syyskuu 2014: Lopullisen suosituksen toimittaminen.
Syyskuu 2014: Päätös rokotehankinnasta ja kilpailutuksesta tehdään.
Marraskuu 2014: Hankintakilpailu avataan.
Maaliskuu 2015: Sopimus rokotteen hankkimisesta solmitaan.
1 1 Vertailuperusteet Op_fi4436 24800
2 1 Epidemiologinen malli Op_fi4414 24804
3 1 Taloudellinen arviointi Op_fi4434 24867
4 1 Pneumokokkirokotteen turvallisuus Op_fi4441 24593
Kaikilta Epidemiologinen malli Pneumokokkirokotteen turvallisuus Taloudellinen arviointi Vertailuperusteet
Epidemiologinen malli Pneumokokkirokotteen turvallisuus Taloudellinen arviointi Vertailuperusteet
Kaikki Epidemiologinen malli Pneumokokkirokotteen turvallisuus Taloudellinen arviointi Vertailuperusteet
avainsanat <- gsub(" ", "", avainsanat)
Sama kuin lähtöjakeella Epidemiologinen malli Pneumokokkirokotteen turvallisuus Taloudellinen arviointi Vertailuperusteet
Pneumokokkirokotesivun kävijämäärät Opasnetissä 1.7.2014 alkaen.
Pneumokokkirokotesivun kävijämäärät englanninkielisessä Opasnetissä 1.7.2014 alkaen.
Avoin keskustelu pneumokokkirokotteen hankintaperusteista alkaa
THL järjestää avoimen verkkokeskustelun lasten rokotusohjelmaan kuuluvan pneumokokkirokotteen hankintaperusteista. Keskustelu käydään heinä-elokuussa Opasnet-verkkotyötilassa. Sen tulokset esitellään kansalliselle rokotusasiantuntijaryhmälle syyskuun alussa. Keskusteluun toivotaan mukaan sekä alan asiantuntijoita että muita asiasta kiinnostuneita.
Keskustelussa pyritään löytämään vastaus kysymykseen: "Mitä vertailuperusteita pitäisi käyttää kansalliseen rokotusohjelmaan kuuluvan lasten pneumokokkirokotteen hankinnassa?" Valintakriteereitä voivat olla esimerkiksi hinta, teho ja turvallisuus. Opasnetissä esitellään markkinoilla olevat rokotevalmisteet, niiden ominaisuudet ja tärkeät rokotteen valintaan vaikuttavat tekijät.
Valtion hankinnoista käydään harvoin näin avointa ja yksityiskohtaista keskustelua jo ennen hankinnan valmistelua. "Rokotusohjelmassa kulloinkin käytettävän rokotevalmisteen valintaperusteet ovat herättäneet paljon kysymyksiä. Monet tahot ovat toivoneet sekä omaa vaikutusmahdollisuutta että valinnan tarkastelua nykyistä useammasta näkökulmasta. Haluamme nyt testata avoimen, kriittisen prosessin toimivuutta tarjoamalla kaikille kiinnostuneille mahdollisuuden perusteltujen näkemysten esittämiseen", sanoo ylijohtaja Terhi Kilpi.
Keskustelun tavoitteena on tuottaa päätöksentekijöille ehdotuksia valintaperusteista sekä jaettu ymmärrys siitä, mistä asioista ollaan yhtä mieltä, mistä eri mieltä ja miksi. Kuka tahansa saa osallistua keskusteluun ja sisällön tuottamiseen. Mukaan odotetaan alan asiantuntijoita esimerkiksi terveydenhoito- ja tutkimussektorilta sekä lääkeyrityksistä, mutta kysymyksiä ja kommentteja kaivataan myös muilta asiasta kiinnostuneilta.
Keskustelua valvovat avoimeen arviointiin perehtyneet moderaattorit, joiden tehtävä on saada jokaisen mielipide edustetuksi, oli se sitten puolesta tai vastaan. Jokaista kommenttia kuitenkin myös arvioidaan. Ainoastaan perustellut, kriittisen tarkastelun kestävät väitteet voivat muovata suosituksen lopputulosta.
Pneumokokkirokotteen tarjouskilpailu käynnistynee marras-joulukuussa, ja kilpailun voittanut valmiste otetaan käyttöön syksyllä 2015.
Opasnet on THL:n ylläpitämä wiki-pohjainen sivusto, jota kuka tahansa saa muokata. Opasnetin tarkoituksena on edistää tieteeseen perustuvaa yhteiskunnallista päätöksentekoa. Opasnet toimii suomeksi ja englanniksi.
Opasnetin keskustelusivusto pneumokokkirokotteen hankinnasta
Pneumokokkikonjugaattirokotukset
Avoimen päätöksenteon prosessikuvaus
Rokoteasiantuntija
Avoimen päätöstuen asiantuntija
029 524 6305
Lehdistötiedote tuli lopulta ulos uutisena 27.8.2014 tässä muodossa:
" Lasten rokottamiseen voi ottaa kantaa netissä
KOTIMAA 27.8.2014 2:00
Terveyden ja hyvinvoinnin laitos THL on avannut verkkokeskustelun lasten rokotusohjelmaan kuuluvan pneumokokkirokotteen hankinnasta.
Keskustelussa kuka tahansa voi ottaa kantaa siihen, millaisia vertailuperusteita hankinnassa pitäisi käyttää. Valintakriteereitä voivat olla esimerkiksi hinta, teho ja annosten määrä.
"Rokotteiden hankinta on monimutkainen prosessi. Sitä hankintaa tällä on haluttu tehdä näkyväksi", kertoo THL:n ylilääkäri Hanna Nohynek.
"Lisäksi julkiset rokotuskeskustelut ovat aiheuttaneet usein kohuja ja huolta rokotusten turvallisuudesta ja asiantuntijoiden riippumattomuudesta."
Pneumokokkirokote annetaan rokoteohjelman mukaan lapselle kolmena pistoksena: kolmen, viiden ja kahdentoista kuukauden iässä.
Nykyisin annettavan rokotteen hankintasopimus umpeutuu ensi vuoden elokuussa. Hankintakilpailutuksen voittanut valmiste otetaan käyttöön vuodenvaihteessa 2015–2016.
"Osa rokotteista suojaa kymmeneltä pneumokokilta, osa taas antaa suojan 13:lle. Tätä voidaan painottaa hankinnassa, mikäli se koetaan tarpeelliseksi. Mitään rokotetta ei kuitenkaan voi suosia suoralta kädeltä, vaan siihen on oltava jotkut näyttöpohjaiset perusteet, joita keskustelussa nyt haetaan", Nohynek kertoo.
Keskustelua käydään THL:n ylläpitämällä wiki-pohjaisella sivustolla, jota kuka tahansa saa muokata.
Maallikolle sivusto voi vaikuttaa hieman vaikeaselkoiselta, Nohynek myöntää.
Vastaavaa avointa hankintaa ei hänen tietojensa mukaan ole kokeiltu missään muussa maassa.
"Mikäli kokemukset ovat onnistuneita, vastaavaa voidaan toteuttaa muidenkin rokotehankintojen kohdalla."
Seuraavaksi kilpailutettavaksi tulee influenssarokote kaudelle 2015–2016. Yhtenä vaihtoehtona voi olla nenäsumutteena annettava elävä rokote.
"Tähän voisi esimerkiksi pienten lasten vanhemmilla hyvinkin olla mielipiteitä siitä, mitä pidetään parempana."
Keskustelu osoitteessa: fi.opasnet.org/fi/pneumokokkirokote
Rokote tehosi
Pneumokokkirokotukset aloitettiin Suomessa vuonna 2010. Ennen rokotuksia Suomessa todettiin vuosittain noin sata sairaalahoitoa vaativaa tulehdusta.
Rokote vähentää riskiä sairastua pneumokokin aiheuttamaan aivokalvontulehdukseen ja verenmyrkytykseen sekä vakavaan keuhkokuumeeseen.
Pneumokokki leviää pisaratartuntana. Tyypillisin oire on korkea kuume.
Lehtiä, joiden lukijoissa voisi olla (pikkulasten) rokottamisesta puhumisesta kiinnostuneita ihmisiä
HS + muut sanomalehdet
#: . Jonkin lehden mielipidepalstalle pitäisi lähettää kirjoitus, jossa puolustetaan avointa valmistelua ja tätä käytetään esimerkkinä. Mikä? Hesari, Suomen Kuvalehti? Sellainenkin olisi hyvä kirjottaa nyt viikonlopun aikana, jotta pääjohtaja voisi katsoa sitäkin. Tämä ei tosin ole välttämätöntä, jos yksityinen ihminen lähettää sen omissa nimissään. --Jouni Tuomisto (keskustelu) 27. kesäkuuta 2014 kello 14.02 (UTC) (type: truth; paradigms: science: relevant defense)
Perusviesti jaettavaksi somessa
#: . Vielä pitää lisätä kyselystä maininta. --Jouni Tuomisto (keskustelu) 23. heinäkuuta 2014 kello 06.34 (UTC) (type: truth; paradigms: science: relevant defense)
Mitä vertailuperusteita pitäisi käyttää kansalliseen rokotusohjelmaan kuuluvan pikkulasten pneumokokkirokotteen hankinnassa? Tämän kysymyksen ratkaisemiseksi Opasnetissä käydään kesän 2014 aikana avoin keskustelu, jonka lopputulos esitellään kansalliselle rokotussuositusasiantuntijaryhmälle (KRAR) ja sosiaali- ja terveysministeriön (STM) rokotehankintatyöryhmälle syyskuussa. Keskusteluun toivotaan mukaan niin rokoteasiantuntijoita kuin kansalaisiakin. Tervetuloa osallistumaan sivulla http://fi.opasnet.org/fi/Pneumokokkirokote
What comparison criteria should be used when selecting a new children's pneumococcal vaccine for the national vaccination program? This question will be resolved by open discussion and participation on a web workspace called Opasnet during summer 2014. The resolution will then be presented to the national vaccination expert group and the Ministry of Social Affairs and Health of Finland in September. National Institute for Health and Welfare (THL) is organising the open discussion and invites both vaccine experts and citizens to participate. See http://en.opasnet.org/w/Pneumococcal_vaccine
Rokotepäätöksentekoa voi avata kansalle
#: . Olisiko Suomen Kuvalehteen tai Hesariin? --Jouni Tuomisto (keskustelu) 27. kesäkuuta 2014 kello 14.03 (UTC) (type: truth; paradigms: science: relevant comment)
#: . Yritetään ensin Hesariin. --Jouni Tuomisto (keskustelu) 15. heinäkuuta 2014 kello 13.19 (UTC) (type: truth; paradigms: science: relevant defense)
#: . Sata merkkiä liikaa Hesariin. --Jouni Tuomisto (keskustelu) 15. heinäkuuta 2014 kello 13.19 (UTC) (type: truth; paradigms: science: relevant attack)
Vaikeaakin päätöksentekoa voi avata
Rokotukset ovat tärkeä osa niin kansanterveyden kuin yksittäisten ihmisten terveyden edistämistä ja turvaamista. Julkiset rokotuskeskustelut kuitenkin yleensä ovat kohuja, jotka luovat usein aiheetonta huolta ja epäilyä rokotteiden turvallisuudesta. Rokotteisin liittyy sekä väestön, yksilön että taloudellisia intressejä. Niitä koskeva tieto voi olla vaikeasti tulkittavaa. Nämä seikat herättävät intohimoja ja mutkistavat rokotteisiin liittyvää päätöksentekoa.
Uskomme kuitenkin, että näinkin vaikeasta aiheesta on mahdollista käydä avointa, järkiperäistä ja hyviä päätössuosituksia tuottavaa julkista keskustelua. Parhaillaan internetissä Opasnet-sivustolla rakennetaan jaettua ymmärrystä rokotteista asiantuntijoiden, päättäjien ja kansan kesken. Keskustelu keskittyy uuden pneumokokkirokotteen kilpailutukseen ja hankintaan vanhan sopimuksen umpeutuessa. Pneumokokkirokote on annettu kaikille lapsille Suomessa vuodesta 2010 lähtien.
Työn tarkoituksena on tuottaa rokotteiden vertailuperusteet ja selvittää, mitä asiasta tiedetään, mitä ei tiedetä, mistä ollaan samaa mieltä, mistä eri mieltä, ja miksi. Nyt halutaan nähdä, onko mahdollista tehdä parempia rokotepäätöksiä avaamalla ja jäsentämällä keskustelua vaihtoehdoista jo ennen päätösvalmistelun alkamista sosiaali- ja terveysministeriössä.
Kaikki halukkaat voivat osallistua Opasnetin keskusteluun muokkaamalla suoraan wiki-pohjaista sivustoa, kommentoimalla nimettömästi tai vastaamalla lyhyeen rokotuksiin liittyviä arvoja ja näkemyksiä koskevaan kyselyyn. Sivusto on myös asiantuntijoiden työtila, jonne he keräävät tarvittavaa taustatietoa ja laskentamalleja. Kuka tahansa voi siis perehtyä päätösvalmistelun perusteisiin yksityiskohtia myöten ja myös kommentoida niitä avoimessa keskustelussa.
Keskustelun lopputulos annetaan sellaisenaan ehdotuksena THL:n kansalliselle rokotusasiantuntijaryhmälle, joka antaa oman suosituksensa valintaperusteista alkusyksystä. STM tekee asiasta lopulliset päätökset syksyn ja talven aikana.
Toivomme kokeilun osoittavan, että vaikeastakin aiheesta käyty avoin keskustelu tuottaa uutta tietoa ja näkemystä ja monipuolistaa yhteiskunnallisten päätösten valmistelua. Onnistunut kokeilu levittäisi toimintamallia yhteiskunnassa myös muihin kiperiin aiheisiin.
Hanna Nohynek, ylilääkäri
#: . Minusta tämä teksti on jo aika hyvä. Mainitun kyselyn on kuitenkin oltava valmis julkaisuhetkellä - siinä taitaa vielä olla vähän viilaamista. --Mikko Pohjola (keskustelu) 16. heinäkuuta 2014 kello 11.45 (UTC) (type: truth; paradigms: science: relevant defense)
#: . Katso työtehtäviä myös sivulla Keskustelu:Liikenne ja viestintä digitaalisessa Suomessa 2020#Työnjako. --Jouni Tuomisto (keskustelu) 23. kesäkuuta 2014 kello 10.58 (UTC) (type: truth; paradigms: science: relevant comment)
Seurattavat sivut
Rokotteen vertailuperusteet · Keskustelu:Vertailuperusteet · Comparison criteria for vaccine ·
Pauli, Vilma
Epidemiologinen malli · Keskustelu:Epidemiologinen malli · Epidemiological modelling ·
Timo, Tuukka
Taloudellinen arviointi · Keskustelu:Taloudellinen arviointi · Economical assessment
Jaakko, Teemu
Pneumokokkirokotteen turvallisuus · Keskustelu:Pneumokokkirokotteen turvallisuus
Näitä sivuja ei osallistujien pitäisi muokata, mutta kaiken varalta: Pneumokokkirokotteen hankinta kansalliseen rokotusohjelmaan · Tendering process for pneumococcal conjugate vaccine · Työjärjestys · Pneumokokkirokotevalmisteet · Kansallinen rokotusohjelma · Pneumokokkikonjugaattirokotteen vaikuttavuuden seuranta · Korvautuminen · Rokotesanasto ·
Matleena, Julia, Pauli
Jaakko, Julia [2] Harder Olennaisten asioiden nosto Opasnettiin.
Teemu Kustannusvaikuttavuusmallin kääntäminen ovariableiksi.
Timo Pneukokokkirokotemalli (Epidemiologinen malli, osat Funktioiden alustus ja Data) pitäisi siirtää englanninkieliselle puolelle. Päämallin pitäisi olla englanniksi ja niitä ovariableja kutsutaan sitten myös suomenkielisellä puolella kohdassa Laskenta. Pitäisi miettiä miten kieliversiot sujuvimmin toimisivat.
Aina, jos et tiedä, mitä tekisit, katso läpi suomenkielisiä ja englanninkielisiä sivuja ja päivitä jäljessä olevaa (niillä pitäisi olla samat asiat käytävää keskustelua lukuunottamatta). Myös linkkien toimintaa, linkkilaatikon päivitystä, edistymisluokituksen ja keskustelutyökalun olemassaolon ja oikeellisuuden tarkistusta sivuilta voi tehdä. Siis yleistä hienosäätöä ja ylläpitoa.
Viikkopalaverit pidetään Skypessä maanantaisin kello 12-13(-13.30) (Suomen aikaa).
Palaveri 7.7.2014
lehdille/toimittajille viestiä pneumokokkirokotteesta (Tuukka)
kysellään todennäköisesti kiinnostuneilta tahoilta (esim. Rokote.fi) suoraan heidän näkemyksiään pneumokokkirokoteohjelmasta (ei vielä, odotellaan tämä viikko)
nettikysely pneumokokkirokotesivulle (Jouni, Jaakko)
LVM: poisjääneitä kommentteja ja relaatioita kaivellaan sivuilta ja tägätään (Tuukka, Pauli, Jaakko)
Pauli lisätään seuraamaan Pneumokokkirokotteen turvallisuus -sivuja
Teemu ja Timo koodavat
Palaveri 14.7.2014
Kohdistamon tuntikirjaukset kuntoon! ("Oletus" projektit muutettava oikeiksi projekteiksi)
Tarkistakaa myös että sisään- ja uloskirjauksia on oikeat määrät (esim. Jaakolla eri määrä johtaa negatiiviseen kokonaistuntimäärään)
Henkilökohtaiset yhteydenotot. Kenelle? Ideoikaa ja kerätkää yhteytietoja sivulle heande:Pneumokokkirokote.
Rokotekeskustelun tärkeät kysymykset --> Pneumokokkirokotekyselyn tekeminen (Jaakko & Jouni). Yritetään saada valmiiksi 17.7.!
Muut voi kommentoida
Työkorvaukset saadaan maksuun 14.7., JOSS olet toimittanut laskun. Laskun voi toimittaa myös myöhemmin, mutta toimittakaa tästä tieto.
Tägikonetta pitää viilata. Jouni, Teemu
LVM-teemasivujen tägäys loppuun mahd. pian! (Mieluiten alkuviikosta)
Tutustukaa sivuihin Tuotosten jäsentäminen Opasnetissä & Avoin päätöksentekokäytäntö ja kuitatkaa alla olevaan erikoistumissuunnitelmaan kun se on tehty. KAIKKI
Kommentoikaa mielipidekirjoitusta, joka syntyy tälle sivulle kohtaan #Rokotepäätöksentekoa voi avata kansalle. Yritetään saada valmiiksi 16.7.!
Palaveri 21.7.
mainosviestin kirjoittaminen pneumokokkirokotekyselystä ja sen lähettäminen listattuihin sähköpostiosoitteisiin (Pauli, Jouni)
jos ei elokuun alussa ole vielä mitään kuulunut, niin aletaan soittelemaan ihmisille
kaikki voi jakaa kyselyn linkkiä tutuillensa http://fi.opasnet.org/fi/Pneumokokkirokotekysely
kyselyä saa myös parannella jos keksii siihen lisättävää tai haluaa muuttaa kysymyksenasettelua (kaikki)
Ympäristöministeriön tulevaisuuskatsauksen avainsanoittaminen ja siitä käydyn keskustelun jäsentäminen otakantaa.fi:stä opasnettiin (Matleena, Julia)
Teemu hoitaa jakeistamisen ja tägikoneen sille sivulle?
syyseuraussuhteiden etsiminen (LVM) (Paulin rästityö)
Palaveri 28.7.
terveysvaikutukset, silakkamalli (Timo)
Ympäristöministeriön tulevaisuuskatsaus, luodaan linkit (Matleena ja Mori)
YM:n tulevaisuuskatsauksen avainsanoitus loppuun (Julia)
LVM:n jakeiden syyseuraussuhteet (Pauli)
Muovisten vesijohtoputkien maku- ja hajuhaitat, projektinimi Kohdistamossa H2O (kaikille kun töitä tarvitsee)
Palaveri 4.8.2014
Mori lähettää ainejärjestöille kutsun osallistua rokotehankkeeseen. Jouni kommentoi kutsua ja lähettää sen myös omille kontakteilleen.
Hannalta koetetaan saada kommentit mielipidekirjoitukseen, jotta saadaan se lehteen. Jouni hoitaa.
LVM:n työ on käytännössä valmis. Samilta odotetaan kommentteja, joitakin pieniä töitä voi vielä tulla.
Ympäristöministeriön tulevaisuuskatsaus on avainsanoitettu ja kakkososaan luotu relaatioita LVM:n katsaukseen. Tämäkin työ on valmis.
Uutena työnä on tullut op_en:IEHIAS, joka on vaikutusarviointisivuston siirtäminen Opasnettiin. Rahoitus on vielä vähän auki, mutta työ luultavasti päästään aloittamaan tällä viikolla. Valmistelevana työnä tehdään taulukko sivulle op_en:Talk:IEHIAS, johon listataan sivuston kaikki sivut ja uudet sivut, joille sisältö siirretään.
Palaveri 11.8.2014
Tilannekatsaus: soitin Hanna N:lle. Hän ei ole katsonut mielipidekirjoitusta mutta lupasi katsoa sen nyt kun on ensimmäistä päivää töissä. Se siis lähtenee huomenna tai ainakin pian.
Hanna sanoi, että infektiolääkäreille ja rokotefirmoille on aktiivisesti tiedotettu ja asiantuntijajoukko on siis tietoinen hankkeesta. Mutta Hannankin näkemys on se, että aihe on kuitenkin vaikea sisällöltään ja siksi myös osallistuttavuudeltaan. Hän kuitenkin lupasi pitää tämän porukan tietoisena.
Taloudellista mallia on kehitetty eteenpäin sivulle http://en.opasnet.org/w/Economic_evaluation ja siitä on ensimmäinen toimiva versio. Laskennassa on kuitenkin jotain häikkää ja tulokset eivät ole uskottavia. Tämä työ jatkuu. Lisäksi Heiniltä on tulossa tähän päivitetyt datat, nyt homma pyörii keksityllä datalla.
Uusi pieni työ: http://heande.opasnet.org/wiki/Sosiaali-_ja_terveysministeri%C3%B6n_tulevaisuuskatsaus_2014 otetaan Opasnettiin työstettäväksi, mutta vain teemen 5 (Ympäristö terveyden ja hyvinvoinnin tekijänä) osalta. Sitä varten pitäisi tehdä sivupohja käyttäen tätä pääsivuna: Sosiaali- ja terveysministeriön tulevaisuuskatsaus 2014. Sivusto rakennetaan siten, että muutkin neljä teemaa saadaan siihen helposti lisättyä jos halutaan. Mori
Muut osallistuvat IEHIAS-työn tekemiseen. Siitä on tehty nyt noin kolmannes sivuista (160/450). Matleenan ohjeet: Jokaisen sivun alussa on pieni tekstin pätkä siitä, että se on otettu IEHIASiasta, se tuleee joka sivulle, samoin kun IEHIAS-kategoria. Lisäks muita kategorioita joitka siihen sopi, esim exposure toimii joillain sivuilla. Jotkut sivut on vaan semmosia joilla on pelkästään linkkilistoja, ja niistä oon osan tehny kategorioiks jos ne on semmosia joista saa järkevän kategorian. Lisäksi, jos jollain sivulla viitataan sivuun, jota ei ole vielä olemassa, niin antakaa sille Opasnetiin nimi että voitte linkata siihen, ja merkitkää sinne taulukoon oikeen sivun kohalle se nimi, että sitten kun joku tekee sitä sivua niin tietää että se on se nimi jota pitää käyttää, koska siihen on linkki joltain aiemmalta sivulta.
Palaveri 18.8.2014
Kyselyyn on jo tullut jonkin verran vastauksia. Nyt vastaukset pitäisi käydä ajatuksella läpi ja katsoa mitä siitä saadaan irti. Erityisesti kiinnostaa kysymys 2: mitkä vertailuperusteet ovat suosituimpia? Tulokset pitäisi nostaa myös pääsivulle, jotta ne herättäisivät lisää keskustelua. Timo; Matleena avustaa.
Jyrki Kuoppalan meilit käydään läpi ja korjataan niiden perusteella löydetyt virheet ja tehdään täsmennykset. Kuitenkaan itse meilien sisältöä ei julkaista, koska siihen ei ole lupaa. Mori
IEAHIAS-työtä jatketaan. Jaakko ottaa Matleenan varaamat mutta keskeneräiset työt, Pauli tekee muut.
Mielipidekirjoitus muuttui Hesarin uutiseksi. Sen ulostuloa odotellaan ja toivotaan sen herätevaikutusta. Rokotekyselyyn on alkanut ilmaantua viime viikon alusta alkaen n. 30 sivulatausta päivässä. Tämä lienee Morin ainejärjestömeilin ansiota. Vastauksia kuitenkin tulee edelleen niukasti.
Palaveri 25.8.2014
Iehias sivujen wikistäminen loppuun. Jaakko ja Pauli hoitaa tällä viikolla.
Penumokokkirokote, palaute on ollut myönteistä rokoteosastolta. Osallistumisen laajuus ei ole tärkeintä vaan että opitaan tekemään tälläistä työtä. Kaikki mitä halutaan saada asiantuntijaryhmälle täytyy saada 8.9. mennessä Opasnettiin. Koskee pääasaissa Matleenaa ja Teemua. Vastuu sivut edelleen on kunkin seurattavana.
OpasnetUtils paketti. Teemu hoitaa tätä. Tavoitteena saada valmiiksi viikon aikana.
Uusi Helsingin ilmastontiekartta (?). Tehtävänanto ei ole vielä selvä, mutta on ajatuksena on kuitenkin ilmastoyhteenvedon luominen olemassa olevasta materiaalista. Työ ei vielä ala, koska vielä ei tiedetä minkä materiaalin pohjalta työ tehdään.
Syksyn työ tilanne. Työtä on, ja kynnelle kykenevät pystyvät jatkamaan töitä vielä syyskuun puolellakin.
Opasnetin ohjesivut ovat myös päivityksen ja muokkauksen kohteena. Matleena ottaa työn hommakseen.
Palaveri 1.9.2014
IEHIAS on vielä vähän kesken, ja Jaakko jo siirtyi opiskelemaan. Pauli hoitaa loput sivut kuntoon tänään tai huomenna.
Pneumokokkirokotteeseen on tullut yhteensä yli 40 kyselyvastausta, Pfizerilta 6 kommenttia, 1 muu kommentti ja Rokotusinfolta sähköpostia. Eli osallistuminen on ollut selkeästi nollaa suurempaa ja ehkä tätä on pidettävä kohtuullisena. Yllättävää on, että Hesarin uutisen 27.8. jälkeen ei ole nähtävissä mitään lukijapiikkiä.
Sisällöt on saatava ojennukseen 8.9. mennessä, koska silloin materiaali lähtee KRARille. Tätä varten tehdään seuraavaa:
Matleena päivittää sivuille tiedon tästä aikataulusta.
Pauli katsoo läpi Pfizerin kommentit Vertailuperusteet-sivulta. Apua tarvittaessa Jounilta ja Matleenalta.
Timo päivittää kyselyvastaukset, poistaa tuplat ja päivittää kuvia niin että eri kyselyversioiden vastaukset ovat erotettavissa. Timo tekee myös päätelmiä tuloksista, Jouni tässä mukana.
Jouni katsoo Morin työstämät Rokotusinfon kommentit sekä kaikkea edellä mainittua yleisesti.
Helsingin ilmastotiekartassa Matleena on tehnyt pohjatyötä wikistämällä muutaman raportin. Hän tekee tämän työn loppuun tänään.
Ilmastotiekartasta pidetään kokous huomenna, jonka jälkeen annetaan tarkempia työohjeita. Luultavasti tehtävänä on etsiä ja tutkia eri ilmastopolitiikkojen välisiä tai sisäisiä ristiriitaisuuksia tai toisaalta yhteyksiä muihin politiikkoihin.
Erikoistumissuunnitelma
Tähän listataan sellaisia erillisiä taitoja tai työkaluja, jotka pneumokokkirokotehankkeessa pitää olla ryhmällä hallussa. Tämä toteutetaan niin, että joku perehtyy aiheeseen ensin ja perusteellisemmin, ja kesän aikana kaikki muut voivat kysyä tältä henkilöltä apua ja neuvoja aiheen suhteen. Jos siis tulee vastaan ongelma, aiheeseen erikoistuva selvittää siihen vastauksen eikä se jolla ongelma tuli vastaan. Näin toimien päästään nopeimmin eteenpäin ja ryhmän osaaminen kasvaa tehokkaimmin. Aiheeseen erikoistumiseen kuuluu se, että erikoistuva päivittää aiheen ohjesivua vastaamaan uutta tietoa ja osaamista, jotta muiden on sitten helpompi opetella asia myös.
Lopullisena tavoitteena kuitenkin on, että kaikki laajentavat osaamistaan kaikista aiheista kesän aikana, mutta muiden ei tarvitse edetä yhtä pitkälle ja nopeasti kuin erikoistuvien.
Aiheet (merkkaa oma nimesi sen aiheen kohdalle, johon haluat erikoistua).
Erikoistuva henkilö
Pneumokokkirokote: sivulla mainittuihin artikkeleihin Nurhonen & Auranen 2013 ja 2014 tutustuminen Jaakko Minulla on hyvä yleiskuva asiasta
Pauli Minulla on hyvä yleiskuva asiasta
Pneumokokkirokote#Laskenta: malliin tutustuminen Jaakko Minulla on hyvä yleiskuva asiasta
Tuotosten jäsentäminen Opasnetissä#Sisällön yhdenmukaistaminen: toimintamallin opettelu ja harjoittelu Pauli Minulla on hyvä yleiskuva asiasta
Tuotosten jäsentäminen Opasnetissä#Tunnistelinkkien lisääminen: toimintamallin opettelu ja harjoittelu Matleena, ehkä? Tiedän mistä puhutaan, mutta en osaa asiaa/Minulla on hyvä yleiskuva asiasta
Liikenne ja viestintä digitaalisessa Suomessa 2020: perehdy toimintamalleihin, joita LVM on käyttänyt sisällön jäsentämiseen En ole vielä aloittanut
Keskustelu:Liikenne ja viestintä digitaalisessa Suomessa 2020#Ohjeita: tuotetun sisällön jäsentäminen LVM:n ohjeistuksen mukaan. VALMISTUTTAVA ENNEN JUHANNUSTA. Kaikki tekemään, mutta yksi tarvitaan katsomaan kokonaisuutta. En ole vielä aloittanut
op_en:Modelling in Opasnet: erityisesti op_en:Ovariable En ole vielä aloittanut
op_en:Modelling in Opasnet: erityisesti op_en:R-tools-käyttäjärajapinta En ole vielä aloittanut
op_en:Modelling in Opasnet: erityisesti op_en:Opasnet base 2-tietokanta En ole vielä aloittanut
Avoin päätöksentekokäytäntö ja siihen liittyvä artikkeli (linkki löytyy sivulta): tutustuminen Pauli Minulla on hyvä yleiskuva asiasta
Matleena Minulla on hyvä yleiskuva asiasta
Tilanne: kuvaa se kehitysvaihe, jossa nyt ollaan menossa.
Tiedän mistä puhutaan mutten osaa asiaa
Minulla on hyvä yleiskuva asiasta
Olen jo harjoitellut asiaa ja osaan vähän neuvoa
Olen harjoitellut paljon ja osaan neuvoa hyvin
Olen tosi tekijä
Työn osat
Työssä on ainakin seuraavat osat
Keskustelutilan jatkuva seuraaminen ja häiriköinnin siivoaminen.
Kommentointityökalun seuraaminen ja kommenttien nosto varsinaiseen tekstiin. Tämä työkalu on niille jotka eivät halua kirjautua.
Tägikone on työkalu tekstin jäsentämiseen ja asiasanoittamiseen. Se on koekäytössä.
Varsinaisen keskustelun tueksi tuotettava taustamateriaali: wikistetään erilaisia rokotteeseen liittyviä yleisiä ja spesifisiä raportteja ja yhteenvetoja sen hyödyistä, haitoista ja tehosta. Tätä materiaalia voisi alkaa listata ja työstää jo nopeasti.
Kustannus-hyötymallin toteutus R:llä.
Mallin parametritietojen kerääminen ja syöttäminen malliin.
Päätösvaihtoehtojen kuvaaminen (suoraviivainen)
Eri vaikutusten kuvaaminen ovariableina osana kausaalimallia. (Nämä lienevät pääosin tiedossa yleistasolla)
Osallistujien kouluttaminen keskeisiin menetelmiin tarpeen mukaan. Näitä ovat Keskustelu ja Opasnet-mallinnus.
Päivitettyjen ohjeiden kirjoittaminen näistä menetelmistä. Menetelmien edelleen kehittäminen tämän hankkeen oppien perusteella.
Varhaisempi työsuunnitelma, jossa on tehtävärajausta, työtuntisuunnitelmaa ja budjettia 30.6.2014
Tehdyt työt arkistoitu 14.7.2014
Noudettu kohteesta http://fi.opasnet.org/fi-opwiki/index.php?title=Keskustelu:Pneumokokkirokotteen_hankinta_kansalliseen_rokotusohjelmaan&oldid=26941
Sivua on viimeksi muutettu 4. lokakuuta 2014 kello 13.38.